Aikavarianssivirasto

Aikvarianssivirasto (AVV) (, TVA) on kuvitteellinen järjestö Marvel-universumissa. Järjestö teki ensiesiintymisensä Thor-lehden numerossa 372 lokakuussa 1986.

Fiktiivinen historia
AVV väittää valvovansa multiversumin olemassaoloa ja hävittävänsä sellaiset aikajanat, joiden olemassaoloa pidetään lian vaarallisena. He voivat myös estää menneisyyden tai tulevaisuuden muuttumisen. Heidät nähtiin ensi kerran, kun he lähettivät Justice Peacen, lakimiehen tulevaisuudesta, matkustamaan 1900-luvulle pidättämään murhaajan nimeltä Zaniac. Peace onnistui tehtävässään Thorin avustuksella. 

AVV:n vaikutus aikaan ei ollut kuitenkaan täysin ehdoton. Elävä myrsky Alioth oli kaukaisessa menneisyydessä aiheuttanut heille ongelmia ja muilla aikausilla heille aiheuttavat ongelmia myös Kang Valloittaja sekä Delubric Consortium. Näiden lisäksi tunnetaan myös muitakin tapauksia, joissa AVV ei ole onnistunut korjaamaan ajan tai todellisuuden kärsimiä vahinkoja.

Edellisen universumin lopussa Jäljellä oleva () (esiintynyt Suomessa myös nimellä Hän joka jää), Aikavarianssiviraston viimeinen johtaja, oli luonut kolme Aikavartijaa () nimeltä Ast, Vorth ja Zanth valvomaan ja johtamaan seuraavan universumin AVV:tä.

Tunnetut työntekijät
 Professori Justin Alphonse Gamble – Entinen työntekijä, joka erosi ja varasti yhden aikakapseleista
 Mobius M. Mobius – Byrokraatti, joka on joutunut Marvel-universumin sankareiden kanssa tekemisiin enemmän kuin kukaan muu työntekijä. Syytti kerran Ihmenelosia AVV:n lakien rikkomisesta.
 Herra Orobouros – Herra Paradoksin tulevaisuuden klooni, joka lakkasi olemasta, kun Clockwise hävitti Herra Paradoksin.
 Herra Paradoksi – Työntekijä, joka lakkasi olemasta, kun Clockwise ampui häntä retroaktiivisella tykillä.
 Herra Tesserakti – Mobiuksen alainen, joka sai tehtäväkseen koota ja korjata Maa-616:n kadotettu data.
 Justice Peace – Entinen freelancer-agentti, jota rangaistiin aikamatkustusrikkomuksista. Hän palvelee nykyään Brooklynpoliksen poliisivoimissa.
 Jäljellä oleva () – Aikavarianssiviraston viimeinen johtaja ajan lopussa.
 Aikavartijat () – Ast, Vorth ja Zanth ovat kolme olentoa, jotka Jäljellä oleva loi suojelemaan aikaa ja valvomaan Aikavarianssivirastoa.
 Aikavarianssiviraston poliisivoimat – auttoivat Justice Peacea pidättämään Godwulfin.
 Minuuttimiehet () – Haarniskoituja agentteja, jotka vartioivat AVV:n laitoksia. Jokainen sen jäsen on joko klooni, kyborgi tai robotti.

Muissa medioissa

Marvel Cinematic Universe 
Aikavarianssivirasto (AVV) esiintyy Marvel Cinematic Universeen (MCU) sijoittuvassa Disney+-sarjassa Loki (2021). Mobius M. Mobiusta näyttelee Owen Wilson ja Jäljellä olevaa (joka on Kang Valloittajan hyväntahtoinen variantti) näyttelee Jonathan Majors (joka on myös Aikavartijoiden ääninäyttelijä). Metsästäjiä B-15, C-20, D-90 ja X-5 näyttelevät Wunmi Omsaku, Sasha Lane, Neil Ellice ja Rafael Casal. Lisäksi Ravonna Renslayer (näyttelijänä Gugu Mbatha-Raw) toimii AVV:n tuomarina ja järjestön maskottina toimii antropomorfisena kellona esiintyvä tekoäly Neiti Minuutti (ääninäyttelijänä Tara Strong). Jäljellä oleva oli luonut AVV:n pysäyttääkseen multiversumin sodan, estääkseen Kangin pahantahtoisten varianttien olemassaolon ja rajoittaakseen multiversumiin yhteen ”pyhään aikajanaan”. Hän oli kerännyt eri aikajanoilta variantteja, pyyhkinyt heidän muistonsa, ja uskotellut heille AVV:n ja sen työntekijöiden olevan Aikavartijoiden (jotka olivat oikeasti vain androideja) luomuksia. Toisella tuotantokaudella AVV:n jäsenistä esiteltiin kenraali Dox (näyttelijänä Kate Dickie), tuomarineuvoston jäsen Gamble (näyttelijänä Liz Carr) sekä insinööri Ouroboros (näyttelijänä Ke Huy Quan).
Ensimmäisellä tuotantokaudella Lokin variantti L1130 kohtaa naispuolinen variantin, Sylvien, ja päätyy auttamaan tätä selvittämään totuuden Aikavarianssivirastosta ja tuhota sen. He kertovat Mobiukselle ja B-15:lle totuuden, mikä johtaa AVV:n toiminnan vakavaan häiriintymiseen. Lopulta he tapaavat kauden päätösjaksossa ”Kaikille ajoille. Aina.”, Jäljellä olevan, joka tarjoaa heille mahdollisuuden johtaa AVV:tä heidän tilallaan. Mutta Sylvie tappaa Jäljellä olevan, ja Loki päätyy erilaiseen AVV:hen, jossa sen jäsenet eivät tunnista häntä, ja jonka yksi Kangin pahantahtoisista varianteista oli ottanut hallintaansa.

Lähteet 

Marvel-universumin ryhmittymät